ms ms id en id hu ms ms en id id id id id id ms ms id ms id id en ms en id id ms id ms id id id id id ms id ms id en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Akhirnya dapat juga kami sekeluarga balik beraya bersama di Penang. Muka Tok Yam memang gembira tak terkata. Semua cucunya berkumpul di rumahnya pada hari itu kecuali keluarga Makcik Liza sekeluarga. Saya pun tak sangka. Meriah sungguh rupanya sambutan raya haji di Penang ya.
Tok saya membuat korban. Begitu juga dengan Tok Lang saya. Jika di sebelah siangnya rumah Tok saya diserbu saudara mara kerana Laksa Penang yang disediakannya, di sebelah malamnya, rumah Tok Lang pula yang menjadi tumpuan. Mereka menyediakan bihun sup dan daging panggang. Meriah sungguh suasana di perkarangan rumah Tok Lang di sebelah malam itu.
Seperti yang ramai sudah tahu, saya ni alah kepada daging merah. Jadi, kali ini saya membawa balik ubat. Saya memang menghentam habis-habisan segala jenis lauk daging-daging ni. Bermula dengan rendang daging di malam raya, sup daging pada hari raya itu, daging bakar dan basamah daging di sebelah malamnya dan apabila sampai semula ke rumah saya pada hari raya kedua itu, saya terus makan nasi berlaukkan basamah daging yang Tok saya bekalkan.
Setiap kali selepas makan ubat, saya pun tidur. Makan kemudian tidur. Apa maknanya? Huhu. Membesarkan badanlah, kan. Tapi, emak-emak saudara saya semuanya kata saya makin mengecil. Adoi. Sebenarnya saya dah mengembang semula dah ni. Dah tak sekecil mana. T____T
Tapi cuti kali ini tak rasa secuti mana pun. Hari pertama saya memandu balik kampung. Sampai di tol Juru, kesesakan jalan raya sangatlah teruk. Dalam perjalanan balik pula, jalan sangat sesak di Rawang sehingga ke Sungai Buloh. Dengan hujan lebatnya. Memang menguji kesabaran. Dan pada hari semalam, saya dan Kaklong bermarathon kenduri kahwin. Dari satu kenduri ke satu kenduri kami pergi. Huhu.
Baiklah. Saya macam tiada cerita sangat yang hendak dikongsikan. Cuma sekarang ni, saya rasa rindu pada adik-adik saya si Adam, Azizi dan Aiman. Mereka bertiga tinggal di rumah Tok Yam di Penang. Khamis ini baru mereka bertiga akan pulang ke sini. Sunyi rumah ini tiada suara budak-budak itu.
Nah tengok gambar sikit-sikit. Oh ya. Rumah Tok saya terletak di Kepala Batas. Betul-betul di kelilingi bendang yang menghijau dan ban kecil yang mengairi kawasan sawah di sekelilingnya.
Suasana selepas Solat Raya. Ramai yang menyerbu rumah Tok.
Suasana di sebelah malamnya. Berkumpul ramai-ramai makan bihun sup dan daging panggang di perkarangan rumah Tok Lang.
Ini tukang-tukang bakar dan kipasnya. Huhu
Oh. Inilah yours truly yang sibuk nak meredah bendang sebelum balik ke Pahang semula. Jakun betul minah ni.
Nota: Esok on call. Dan sekarang dah mula bersin-bersin, batuk-batuk. Manyak menci ooo.
Posted on November 30th, 2009 by Sarah  |  21 Comments »
Petang Jumaat yang lepas, saya pulang ke Penang bersama emak, ayah dan dua orang adik. Sebenarnya, sejak saya sampai hampir sebulan yang lalu, ini kali pertama saya balik ke kampung untuk bertemu keluarga di sana. Sebetulnya, pada hari Sabtu lalu, seorang sepupu saya melangsungkan perkahwinan. Itu yang digagahkan juga pulang walaupun terapit dengan macam-macam hal lain.
Sekitar pukul 11 pagi Sabtu itu, kami bertolak ke rumah Tok Nab di Penaga, berkumpul dengan saudara-saudara yang lain dan kemudian baru bertolak ke dewan tempat majlis berlangsung. Dewan itu tidak jauh dari rumah Tok. Sepupu yang berkahwin ini ialah anak kepada adik ayah saya, Makcik Zakiah. Kesemua adik beradik ayah berkumpul di situ pada hari itu. Sebetulnya ada ramai sepupu-sepupu sebelah Penang yang masih belum pernah saya jumpa atau kenal rapat. Tapi di majlis itu, saya berkesempatan mengenali mereka semua. Sepupu-sepupu yang sudah lama terpisah, sepupu-sepupu yang sudah lama tidak saya jumpa.
Kerja saya pada hari itu ialah menguruskan meja makan pengantin dan mengosongkan meja makan tetamu yang sudah beredar. Pada mulanya itu sajalah kerjanya. Lagipun saya ni ikut saja apa yang Mak Lang saya dan kakak-kakak saudara saya suruh buat. Sekali, bila pengantin lelaki tiba, saya telah disuruh menjadi pengacara majlis pula. Alamak! Saya memang menolak habis-habisan. Alasan saya: Sat lagi oghang pelik. Sarah cakap tak bunyi utagha sangat. Malu la sat lagi. Tapi Mak Lang, Paksu dan Kak Rini saya cakap: Hang bedai ja. Hahahaha. Maka, tak semena-mena, budak comot ini telah menjadi pengacara majlis perkahwinan sepupunya yang comel lotey itu. Eh, ini sungguh betul. Sepupu saya yang kahwin tu sangat cantik orangnya!
Apa-apapun, tahniah saya ucapkan buat sepupu saya, Nurul Hidayah Arifin dan pasangannya Muhammad. Kak Sarah doakan awak berdua bahagia selamanya dan dalam redha Allah sampai ke syurga ya. Hidup dalam rukun harmoni ok.
Dan bila dah berada dalam kenduri kahwin begini, soalan yang tak lekang dari mulut emak-emak saudara ialah: Hang bila lagi? Takkan takdak calon kot. Jawapan saya senang saja: Tu Kaklong tak lepas lagi tu. Hahaha. Padahal Kaklong nun jauh di Sarawak. Sesedap hati saja saya jual nama Kaklong. Tapi alasan yang paling kerap saya guna dan bagi saya jauh lebih realistik dan logik ialah: Laa… Sarah baru habis mengaji ja ni. Kasi chance la nak gheja, nak pegang duit sendiri dulu. Haa… Kan lagi harmoni sikit jawapan macam ni. Tapi bila difikir-fikirkan, memang level yang atas-atas semuanya sudah berkahwin. Kak Nija dah ada tiga orang anak. Kak Linda pun sama. Kak Rini pun dah ada anak. Along Hafiz pun baru saja dapat anak bulan lepas. Sekarang tinggal Jijan, Kaklong, Maya, saya dan Nan yang berada dalam kategori umur yang seterusnya. Habislah semua pun mesti asyik menujah ke arah kami saja. Tukar soalan lain boleh tak? Tak rocklah asyik tanya pasal kahwin aje. Kalau ada jodoh, sampai masanya semua orang pun kahwin. Ye dak?
Eh, mesti kamu semua nak tengok gambar kan? Hahaha. Ni satu lagi halnya. Saya tertinggal beg kamera saya di Pahang. Bengang sungguh saya dengan si Azizi dan Aiman yang pada mulanya berebut-berebut mahu mengangkat beg sandang kamera untuk dimasukkan ke dalam kereta. Sudahnya, tiada siapapun di antara mereka yang mengangkatnya. Jadi, tiadalah gambar walau sekepingpun di majlis itu. Nantilah saya minta anak saudara saya kirimkan gambarnya. Atau mungkin tag-tag di Facebook saja. Lagi mudah. Kalau saya rajin, nanti saya tulis entri baru untuk letak gambar di sekitar majlis saja. Hehe.
Sebaik saja pengantin beredar ke meja makan beradap, saya terus cabut lari dari majlis. Waktu itu sudah hampir pukul 3 petang. Saya mahu ke Butterworth pula. Ayah yang menghantar saya ke sana. Seorang kawan yang sama belajar di Moscow dulu melangsungkan perkahwinan pada hari yang sama. Tahniah diucapkan buat Norhidayah Mohd Suhimi dan Abd. Mustaqim Abd. Isham. Akhirnya bersatu juga awak berdua ya.
Elok saja saya sampai di dewan itu, sesi fotografi bersama kawan-kawan baru hendak bermula. Kebetulan, memang agak ramai batch saya yang menghadiri majlis Hidayah dan Mustaqim. Terus saya bertemu pengantin, bergambar sikit-sikit dan kemudian terus balik. Ayah sedang menunggu di luar. Ada saudara sedang menunggu di rumah Tok Yam. Kena balik awal.
Jadi malam itu memang terdampar kepenatanlah saya. Tapi, hari Sabtu itu memang rekod sungguh. Dari pagi sampailah ke tengah malam saya tidak berhenti makan. Segala macam benda saya sumbat. Subhanallah. Saya ni berperut empat seperti lembukah? Ya Rabbi… Tu pun nasib baik tak sempat pekena Mee Udang Kepala Batas! Hohohoho liao!
Dan selamat hari lahir untuk Kaklong (9 Ogos) dan adik saya Adi (10 Ogos). Kami semua di sini mendoakan yang terbaik untuk awak berdua. Tak sabar tunggu awak berdua balik!
Nota 1: Tapi saya tak sempat jamah makanan pun di kedua-dua kenduri. Sibuk buat kerja.
Nota 2: Saya bertemu semula dengan sepupu saya, Haniff, anak Mak Lang Zaitun dan Pak Lang Zaid. Kali terakhir bertemu Haniff ketika itu dia berada dalam tingkatan 4. Itu kira-kira 6 tahun lalu. Selama ini kami hanya berhubung melalui internet saja. Mak aih. Kacak sungguh dia sekarang. Kan Anip kan. Segan akak dibuatnya. Hehe.
Nota 3: Ehem. Budak silat itu sungguh kacak dan hebat. Suka suka. Abang janggut sejemput bertali pinggang kuning. 😆 😆 😆
Nota 4: Balik kampung raya nanti, saya nak buktikan saya sudah kurus semula ok.
Posted on August 10th, 2009 by Sarah  |  13 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)